( 78 ) 
XXIV. 
Sentence de mort contre Rolland de Grimmpont } sayeteur. 
Du 5 février 1545. 
Inédit. — Même registre. 
Veu par nous Charles Thisnacq et Denis Van der Sare, conseilliers de l’Em¬ 
pereur notre Sire et commissaires depputés en ceste partie de par Sa Majesté 
les lieutenant de Monseig 1- le bailly de Tournay et Tournésis, conseilliers de 
l'Empereur, notre Sire, et de bailliaiges, et prévosts, jurés et conseil de ladite 
ville et cité, les ordonnances faictes et statuées par l’Empereur, notre dict Sire, 
par lesquelles désirant de tout son cœur l’honneur de Dieu, notre Créateur, 
aussy l’exaltation de la Divine Majesté, et éviter aux erreurs et hérésies de 
pluiseurs auteurs quy s’augmentoient journellement, grandement à la dimi- 
nusion de notre foy catholicque, au scandalle et détriment de tous bons chré¬ 
tiens, et pour refréner la témérarité des héréticques, auroit par icelles 
ordonnances, lesquelles auroient esté publiées par diverses fois aux bretes- 
ques de ladicte ville et rafreschies et republiées à icelles bretesques de demy 
an à aultre selon lesdiles ordonnances, adfin que d’icelles nul ne puist pré¬ 
tendre ignorance, esté ordonné et deffendu entre aultres choses que nul ne 
s’advenchast de tenir ou permectre en sa maison ou aultrement conventicules, 
assemblées, ne de communicquier ou disputer de la Saincte Escripture, meis- 
mement en matière doutifve ou difficille, ou lire à aultres ladicte Saincte 
Escripture ou prescliier, s'ils ne fussent ihéollogiens approuvés par université 
fameuse ou aultres ad ce admis par les ordinaires du lieu, sur peine que les 
contrevenans auxdittes ordonnances seroient exécutés par le feu, et ceulx 
non persistans, sy comme les hommes, par l’espée, et les femmes par la fosse, 
et, avecq ce, confiscation de tous leurs biens. 
Veu aussy le procès de Rolland De Grimaupont, sayeteur, amplement et 
meurement fait et demené tant par informations, interrogatoires et confes¬ 
sions dudit Rolland pluiseurs fois reylérées en jugement par devant nous 
comme aultrement deuement, par lesquelles nous seroit et est souffissament 
apparu icelluy Rolland avoir presté accès pour, passant par la maison en 
laquelle il fait résidence, aller en certaine maison prochaine non occuppée 
pour lors par personne, en laquelle maison a esté faite certaine conventiculle 
et assemblée de grand nombre de gens auxquels certain personnaige lay 
forain, à présent fugitif *, auroit fait certain sermon et exortalion, en ayant 
aussy par pluiseurs fois oy les prédications et exortations d’icelluy et 
1 Ces mots indiquent qu’il ne s’agit pas de Brully, puisque celui-ci était pri¬ 
sonnier. 
